Prayut Chan-o-cha

Yang Amat Berhormat Jeneral Prayut Chan-o-cha (juga digelar sebagai Prayuth Chan-ocha; ; ; lahir 21 Mac 1954) ialah ahli politik Thai dan bekas Panglima Tentera Darat Diraja Thai yang berkhidmat sebagai Perdana Menteri Thailand ke-29 semenjak penguasaan tentera junta dari tahun 2014 hingga 2023. Prayuth telah berdepan pelbagai cabaran termasuk kes mahkamah, usul undi tidak percaya dan protes jalanan sepanjang sembilan tahun memegang jawatan perdana menteri.

 Perdana Menteri (2014-2023) 
Sebagai ketua junta, Prayut bertindak keras terhadap penentang sambil mendakwa beliau akan memulihkan keamanan dan ketenteraman selepas rampasan kuasanya menghentikan bantahan jalanan selama berbulan-bulan terhadap Perdana Menteri Yingluck Shinawatra ketika itu, yang tempohnya juga ditamatkan dengan pengambilalihan tentera.

Seterusnya pilihan raya Thailand tahun 2019 yang dimenangi kerajaan konservatif pimpinan Prayut turut dikritik hebat kerana disifatkan sebagai tidak adil kerana ia dilaksanakan mengikut perlembagaan tentera, sekali gus dilihat sebagai menyebelahi Prayut.

Ini diburukkan lagi, apabila kerajaan Prayut telah membubarkan parti lawan yang dilihat sering mencabar kepimpinan Prayut iaitu parti Future Forward Party pada Februari 2020 yang lalu hingga mencetuskan rusuhan. Pembubaran parti dan pengharaman anggotanya daripada terbabit politik termasuk pemimpinnya, Thanathorn Juangroongruangkit, menimbulkan kemarahan umum yang semakin kritikal terhadap kerajaan dikuasai Prayut tersebut.

Kontroversi
Baling kulit pisang kepada seorang wartawan
Pada satu sidang media pada 24 Disember 2014 Prayut membaling kulit pisang yang dimakannya kepada seorang wartawan. Kejadian tersebut berlaku kerana beliau berang terhadap seorang wartawan yang mendesaknya untuk memandang ke arah kamera bagi membolehkan gambarnya diambil.
Lagu baharu dikecam netizen
Pada bulan Februari 2018, Prayut yang melancarkan lagu terbaharunya menerima respons negatif daripada netizen. Lagu ciptaannya yang bertajuk "Diamond Heart" itu dimuat naik melalui YouTube dan telah mendapat lebih 40,000 'dislike' berbanding bilangan 'like' yang jauh lebih rendah.

Lirik lagu itu ditulis oleh Prayut sendiri dan dinyanyikan oleh seorang pegawai tentera Thailand yang menceritakan tentang janji dalam menghadapi segala rintangan bersama-sama seorang wanita.

Demikian antara bait-bait kata yang dituliskan dalam lagu nukilan Prayut itu.

Lagu itu bagaimanapun menerima kritikan netizen yang menyindir makna politik di dalam lagu itu, malah ada yang memerli dengan menyatakan itu ialah 'hadiah' daripada Prayut untuk rakyatnya sempena sambutan Hari Valentine.

Undi tidak percaya
Undi tidak percaya diusulkan oleh pembangkang selepas mendakwa Prayut dan barisan kabinetnya gagal menguruskan pelbagai isu dalam negara termasuk salah urus ekonomi, wabak Covid-19 serta isu rasuah. Pada 20 Februari 2021, Prayut dan sembilan anggota kabinetnya terselamat daripada undi tidak percaya yang diusulkan oleh pembangkang dalam Parlimen.

Sembur wartawan dengan cecair sanitasi
Pada 9 Mac 2021, Prayut meninggalkan sekumpulan petugas media dalam keadaan terpinga-pinga  apabila beliau mengakhiri sesi sidang medianya dengan menyemburkan cecair sanitasi tangan ke arah wartawan kerana tidak mahu emnjawab soalan yang tidak disukainya.

Pada 12 Mac 2021, Prayut memohon maaf kerana menyembur cecair sanitasi tangan ke arah wartawan ketika sidang akhbar mingguan.

Tak pakai pelitup muka
Pada 26 April 2021, Prayut didenda 6,000 baht (RM782) kerana melanggar peraturan semasa mesyuarat Rumah Kerajaan.
Gantung tugas Perdana Menteri
Pada 24 Ogos 2022, Mahkamah Perlembagaan Thailand menggantung Prayut daripada tugasannya selepas memutuskan untuk mendengar petisyen bagi meneliti keabsahan mandatnya untuk tempoh lapan tahun. 
Keputusan mahkamah
Pada 30 September 2022, Mahkamah tertinggi Thailand mengumumkan bahawa Prayut boleh kembali semula sebagai Perdana Menteri. Dalam keputusan mereka, panel hakim berkenaan berhujah bahawa penggal Prayut  tidak bermula secara rasmi sehingga perlembagaan yang disokong tentera berkuat kuasa pada April 2017. Berdasarkan ukuran itu, penggal lapan tahun beliau tidak akan berakhir sehingga April 2025.

Rujukan

Kategori:Orang hidup
Kategori:Kelahiran 1954
Kategori:Perdana Menteri Thailand dari 2014–2023
Kategori:Pemimpin yang berkuasa melalui rampasan kuasa
Kategori:Tentera Thailand
Kategori:Orang Thai